# Eleccions municipals de 1995 a Alcover

Les eleccions municipals de 1995 a Alcover van ser unes eleccions locals que es van celebrar el diumenge 28 de maig de 1995 a Alcover, a l'Alt Camp, com a part de les eleccions municipals espanyoles. Es van triar els 11 regidors de l'Ajuntament d'Alcover.
Alcover es va consolidar com un feu convergent a la comarca, en revalidar la seva majoria absoluta.

## Context

Convergència i Unió porta dominant la política local des del 1979, les primeres eleccions democràtiques posteriors a la dictadura franquista.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest. En el cas d'Alcover, que en aquell moment tenia 3.425 habitants, l'hi corresponia 11 regidors.

## Candidatures

Es presenta, per primera vegada, el Partit Popular (PP), originat com a hereu de la desapareguda Alianza Popular (AP), amb Caridad Alastruey Fuertes com a candidata a l'alcaldia.
El 2 de maig del mateix any, la Junta Electoral de Zona de Valls va proclamar tres candidatures del municipi d'Alcover en el Butlletí Oficial de la Província de Tarragona.
| Partit polític | Cap de llista | Resta de candidats |
| Convergència i Unió (CiU) | Carles Vidal Bové (CDC) | Llista Juan Cortés i Oriol (Ind.) Joaquim Vila i Vidal (Ind.) Pere Garcia i Vidal (UDC) Eduard Tudores i Banús (Ind.) M. Rosa Ollé i Llauradó (Ind.) Raul Pérez i Ollé (Ind.) Lluís Camps i Marcelino (CDC) Maria Teresa Feliu i Garcia (UDC) Enric Gilabert i Marqué (Ind.) Maria Candela Guasch i Poblet (CDC) Suplents: Joan M. Garcia i Girona (Ind.), Antoni Magrané i Folch (Ind.), Josep Maria Feliu i Magrané (CDC) |
| Partit dels Socialistes de Catalunya (PSC-PSOE) | Josep Dolcet Girona | Llista José Daniel Girona Puig (Ind.) Martín Ramos Eslava (Ind.) Julian Sanchez Araque Ramon Mestre Coll (Ind.) Ana Alvarez Camara (Ind.) Francisco Granja Roig (Ind.) Francisco López Martínez (Ind.) Antonia María Ruiz Martínez (Ind.) Francisco Benítez Gonzalez (Ind.) Antonio Molera Avila Suplents: Miguel Àngel García Carmona, Rosario Sanchez Cloclan, Antonio Gallego Cobo |
| Partit Popular (PP) | Caridad Alastruey Fuertes | Llista Roger Català Chinchilla Salvador Roig Fuguet Manuel García Martínez (Ind.) Josep Ferré Argilaga (Ind.) José Torres Hernandez (Ind.) Joan Dolcet Cavallé (Ind.) M. Teresa Solé Arevalo (Ind.) Domingo Borrego Madruga (Ind.) Antonio Magrané París (Ind.) Pere de Miguel Trill (Ind.) Suplents: José M. Gordo Yañez, Concepción Milan Gutiérrez, Ana María Castresana Ayen |

## Jornada electoral
### Constitució de les meses

En aquell moment, Alcover tenia una població de 3.425 habitants, dels quals 2.823 persones van ser cridades a votar en alguna de les 4 meses que es van constituir al municipi.

### Participació

La participació en aquestes eleccions va ser de 64,4%, el qual cosa implica que un total de 1.819 ciutadans del municipi van decidir exercir el seu dret a vot. Comparant aquesta participació amb la mitjana catalana, Alcover va registrar una xifra pràcticament idèntica, situant-se en 0,3 punts percentuals per sota.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Alcover |
| Participació (14h) | 31,5% ( -2,6%) |
| Participació (18h) | 47,0% ( -1,4%) |
| Participació (20h) | 64,4% ( -3,6%) |

## Resultats

L'alcalde sortint, el convergent Carles Vidal Bové, qui també era el president del Consell Comarcal de l'Alt Camp, va ampliar la majoria absoluta amb set regidors i 998 vots, la qual cosa va poder repetir en el càrrec per tercer cop. Aquesta victòria va ser aconseguida malgrat la presència de PP com a nova opció per als votants conservadors, que va aconseguir entrar amb una regidora a l'ajuntament de la vila.
Alcover es va consolidar com un bastió de Convergència i Unió (CiU) a la comarca de l'Alt Camp, sent la segona població més gran després de Valls.

## Referències

* 1 2 3 4 Solé, Pere Miró «Les eleccions locals a Alcover en el període democràtic (1979-1999)». Butlletí del Centre d'Estudis Alcoverencs, 1999, pàg. 25–41. ISSN: 2385-3158.
* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 1995.» (en castellà). Junta Electoral Central. [Consulta: 17 juny 2023].
* ↑ «BOPT 02/05/1995». Arxiu General de la Diputació de Tarragona, 02-05-1995. [Consulta: 21 juny 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].